Elug tcingan xiluy

Elug tcingan xiluy 
Sbiyaw o hbaraw(egu) bi sapah ka tmucing xiluy ka “ngungu elug Nansing” ksun(nii). Mniq hini ka Tanah tunux o (Knlwaan ta Tanah Tunux siida, ida) niqan naqih na ka tmucing xiluy, paru bi hngang na ni saw snbirat bi, egu bi k(q)rngun na ni saw naqih bi sknhang(xan) uri. Kiya ka hana powsa bukuy ( snslian) elug hini sayang ka tcingan xiluy sayang da. Sbiyaw han o wada niqan mtrul sngali(sngari) sapah ka tcingan xiluy, sayang do ada ka wada kmpriyux cikoh ka kndsan babaw dxgal gmbarig xiluy da, kiya ni wada kmdudul mpxing/mduk ka sapah tcingan xiluy uri da. Hngkawas nii o(ga) yasa gokosyo(cnkungswo) niqan ka cawcey cihwa dmayaw dhiya ni, kiya ka spuun ka kndusan ni rmigaw, iyux dha bi skhnang ka hangan elug tcingan xiluy duri, ttuyun duri ka elug tcingan xiluy, pyahun duri ka hangan elug tcingan xiluy ksun. Miyah rmiyaw qmita tmucing xiluy ka seejiq. Kiya ka malu balay ka hangan niya ni embiyax balay ka seejiq uri.

Snakun:Truku